Heinkel

**Heinkel Flugzeugwerke** foi unha compañía fabricante de avións alemá fundada por Ernst Heinkel no ano 1922. Destacou pola produción de bombardeiros para a *Luftwaffe* durante a segunda guerra mundial e pola súa importante contribución aos voos a altas velocidades, cos exemplos pioneiros na historia da aviación do exitoso foguete de combustible líquido e un avión impulsado por un turbojet, voando ámbolos dous aparellos deseñados por Heinkel pouco antes do estoupido da segunda guerra mundial.

## Historia 
miniatura|250px|Ruínas da sede de Heinkel en Rostock
Tras a exitosa carreira de Ernst Heinkel como xefe de deseño para a firma de aviación Hansa-Brandenburg na primeira guerra mundial, Herr Heinkel fundou a súa propia empresa en Warnemünde no ano 1922, despois de que se relaxasen as restricións imposta á aviación alemá tras o Tratado de Versalles. O primeiro grande éxito da compañía chegou en 1932 co deseño do Heinkel He 70 Blitz, un avión de correos e pasaxeiros de alta velocidade para Deutsche Luft Hansa, que estableceu unha serie de récords de velocidade para a súa clase. Seguiulle o bimotor Heinkel He 111 *Doppel-Blitz*, que se converteu nun piar da Luftwaffe durante a segunda guerra mundial como bombardeiro. Os deseñadores máis importantes de Heinkel nese momento eran os irmáns xemelgos Günter, Siegfried e Walter, e Heinrich Hertel. A sede da empresa estaba en Rostock, posteriormente coñecida como Heinkel-Nord, tendo unha fabrica e un aeródromo na veciñanza costeira de Schmarl, no noroeste da cidade (entón coñecido como "Marienehe") con instalacións adicionais, Heinkel-Süd, en Schwechat, Austria, despois do *Anschluss* en 1938.

Heinkel está principalmente asociada aos avións usados pola Luftwaffe durante a segunda guerra mundial. Esta relación comezou coa adaptación do He 70 e, particularmente, co He 111, para ser usados como bombardeiros. Heinkel tamén proporcionou o único bombardeiro pesado operacional da Luftwaffe, o Heinkel He 177, aínda que nunca foi despregado de xeito significativo.

Heinkel tivo menos éxito vendendo deseños de cazas. Antes da guerra, o Heinkel He 112 fora rexeitado en favor do Messerschmitt Bf 109, e o intento da compañía de superar o avión de Messerschmitt co Heinkel He 100 fallou debido á interferencia política dentro do *Reichsluftfahrtministerium* (Ministerio de Aviación do Reich). Heinkel tamén lle proporcionou á Luftwaffe un extraordinario caza nocturno, o Heinkel He 219, que tamén se atopou con problemas políticos e foi fabricado nun número limitado, aínda que foi o primeiro avión de primeira liña da Luftwaffe en usar un tren de aterraxe en triciclo retráctil e o primeiro do mundo en levar asentos exectables. Polo contrario, o único bombardeiro pesado en entrar en servizo coa Luftwaffe durante a guerra, o Heinkel He 177 *Greif*, resultou ser un dos deseños alemáns máis problemáticos, producíndose numerosos incendios nos seus motores tanto debidos ao deseño de colocación pouco axeitado dos mesmos como ao deseño da fuselaxe en xeral, construído para poder realizar bombardeos en picado moderados.
miniatura|250px|Fabricación do Heinkel He 111 en 1939
Dende 1941 ata o final da guerra a compañía foi fusionada co fabricante de motores Hirth para formar Heinkel-Hirth, dándolle a capacidade de fabricar os seus propios motores.

O nome de Heinkel tamén estivo tras o traballo pioneiro dos motores a reacción e do desenvolvemento dos foguetes, e tamén foi a firma que intentou popularizar o uso do tren de aterraxe en triciclo retráctil, unha rareza relativa no deseño de fuselaxes da segunda guerra mundial. En 1939, voados por Erich Warsitz, os Heinkel He 176 e Heinkel He 178 convertéronse nos primeiros deseños de avións en voar con foguetes de combustible líquido e motores turbojet respectivamente.

Heinkel foi o primeiro fabricante en desenvolver un caza a reacción ata chegar ao prototipo, o Heinkel He 280, o primeiro deseño de Heinkel en usar o tren en triciclo retráctil. A principios de 1942, a unidade de interpretación fotográfica da RAF en Medmenham atopou as primeiras evidencias da existencia do He 280 en fotografías de recoñecemento aéreo tomadas tras un bombardeo na fábrica de Rostock. A partir de entón os Aliados comezaron a realizar recoñecementos aéreos de xeito intensivo para aprender máis sobre o programa de reactores alemán.

O Heinkel He 280 foi o único birreactor deseñado pola compañía en voar, pero nunca chegou a ser producido debido a que o Ministerio de Aviación quería que Heinkel se concentrase na fabricación de bombardeiros e no seu lugar promoveu o desenvolvemento do seu rival, o Messerschmitt Me 262. A finais da guerra un caza monorreactor de Heinkel, o Heinkel He 162A *Spatz*, realizou o seu primeiro voo sendo o primeiro reactor militar en usar un tren en triciclo retráctil e un asento exectable, pero apenas entrou en servizo debido á rendición alemá.

Tras a guerra prohibíuselle producir avións e no seu lugar fabricou bicicletas, scooters e o microcoche Heinkel. A compañía finalmente volveu ao negocio da aviación a mediados dos anos 50, fabricando baixo licenza o F-104 Starfighter para a forza aérea da Alemaña occidental. En 1965 Heinkel foi absorbida por Vereinigte Flugtechnische Werke (VFW), que á súa vez foi mercada por Messerschmitt-Bölkow-Blohm en 1980 e posteriormente converteuse en parte de EADS.

## Produtos 
### Avións 
### HD - *Heinkel Doppeldecker*
*Heinkel HD 14
*Heinkel HD 16
*Heinkel HD 17
*Heinkel HD 19
*Heinkel HD 20
*Heinkel HD 21
*Heinkel HD 22
*Heinkel HD 23
*Heinkel HD 24 - hidroavión adestrador (1926)
*Heinkel HD 25
*Heinkel HD 26
*Heinkel HD 28
*Heinkel HD 29
*Heinkel HD 32
*Heinkel HD 33
*Heinkel HD 35
*Heinkel HD 36
*Heinkel HD 37 - caza (biplano)
*Heinkel HD 38 - caza (biplano)
*Heinkel HD 39
*Heinkel HD 40
*Heinkel HD 42 - hidroavión adestrador
*Heinkel HD 43 - caza (biplano)
*Heinkel HD 55 - hidroavión de recoñecemento

### HE - *Heinkel Eindecker* 
*Heinkel HE 1 - hidroavión de á baixa (monoplano)
*Heinkel HE 2 - mellora do HE 1
*Heinkel HE 3
*Heinkel HE 4 - recoñecemento (monoplano)
*Heinkel HE 5 - recoñecemento (monoplano)
*Heinkel HE 8 - recoñecemento (monoplano)
*Heinkel HE 9
*Heinkel HE 12
*Heinkel HE 18
*Heinkel HE 37
*Heinkel HE 38

### He - *Heinkel* 
* Heinkel He 45 - bombardeiro + adestrador
* Heinkel He 46 - recoñecemento 
* Heinkel He 49 - caza (biplano)
* Heinkel He 50 - recoñecemento + bombardeiro en picado (biplano)
* Heinkel He 51 - caza + apoio próximo (biplano)
* Heinkel He 57 *Heron*
* Heinkel He 58
* Heinkel He 59 - recoñecemento (hidroavión biplano)
* Heinkel He 60 - recoñecemento embarcado (hidroavión biplano)
* Heinkel He 62 - hidroavión de recoñecemento
* Heinkel He 63 - biplano adestrador
* Heinkel He 64 - avión deportivo
* Heinkel He 70 "Blitz" - transporte + avión correo, 1932
* Heinkel He 71
* Heinkel He 72 *Kadett* - adestrador
* Heinkel He 74 - caza + adestrador avanzado (prototipo)
* Heinkel He 100 - caza
* Heinkel He 111 - bombardeiro
* Heinkel He 112 - caza
* Heinkel He 113 - designación alternativa ficticia para o He 100D-1
* Heinkel He 114 - hidroavión de recoñecemento
* Heinkel He 115 - hidroavión multipropósito
* Heinkel He 116 - transporte + recoñecemento
* Heinkel He 117
* Heinkel He 118
* Heinkel He 119 - bombardeiro de alta velocidade monomotor (prototipos), avión de recoñecemento, 1937
* Heinkel He 120  - hidroavión de pasaxeiros cuadrimotor de longo alcance (proxecto), 1938
* Heinkel He 162 *Spatz* (gorrión), *Volksjäger* (caza do pobo) - elección de concurso de deseño, caza a reacción
* Heinkel He 170
* Heinkel He 172 - adestrador (prototipo)
* Heinkel He 176 - pioneiro avión experimental propulsado por foguetes de combustible líquido (prototipo)
* Heinkel He 177 *Greif* (grifón) - o único bombardeiro pesado de longo alcande do Terceiro Reich
* Heinkel He 178 - primeiro reactor do mundo
* Heinkel He 219 *Uhu* - caza nocturno
* Heinkel He 270
* Heinkel He 274 - bombardeiro de grande altitude desenvolvido a partir do He 177, completáronse dous prototipos en Francia tras a guerra
* Heinkel He 277 - bombardeiro pesado, *Amerika Bomber* só en papel como desenvolvemento do He 177 (en febreiro de 1943) con catro motores radiais BMW 801E, nunca construído
* Heinkel He 280 - caza a reacción
* Heinkel He 343 - bombardeiro cuadrimotor a reacción (proxecto), 1944
* Heinkel He 519 - bombardeiro de alta velocidade derivado do He 119 (proxecto), 1944
* Heinkel Type 98 Medium Bomber - He 111 para o servizo coa Armada do Xapón
* Heinkel A7He - He 112 desenvolvido para a Armada do Xapón
* Heinkel Navy Type He Interceptor Fighter - He 100 desenvolvido para a Armada do Xapón
P - *Projekt*
* Heinkel He P.1076 - un deseño case convencional de 1944, con á lixeiramente inclinadas cara a diante e hélices contrarrotativas na fronte
* Heinkel P.1077 *Julia* - interceptor de propulsión de foguetes
* Heinkel P.1078
* Heinkel He P.1078A - caza a reacción (proxecto)
* Heinkel He P.1078B - caza sen cola a reacción (proxecto)
* Heinkel He P.1078C - caza sen cola a reacción (proxecto), 1944
* Heinkel He P.1079A - caza nocturno bimotor a reacción (proxecto)
* Heinkel He P.1079B/I - caza pesado todotempo a reacción (deseño de á voante)
* Heinkel He P.1079B/II - caza pesado todotempo a reacción (deseño de á voante), 1945
* Heinkel Lerche
* Heinkel Wespe